ခိုးယတောင်

ခိုးယတောင် (高野山, Kōya-san) သည် ဂျပန်နိုင်ငံ၊ ဝခယာမစီရင်စုတွင် တည်ရှိသည့် ကျောင်းတော်တစ်ခု ဖြစ်သည်။ ခိုးယတောင်တွင် ကြီးမားသည့် ဗုဒ္ဓဘာသာကျောင်းတော်တစ်ခု ရှိသည်။ 

သမိုင်းကြောင်း
၈၁၉ ခုနှစ်တွင် ရဟန်းတော် ခူးခိုင်း (Kūkai) သည် ပထမဆုံး ခိုးယတောင်သို့ တက်ရောက်ခဲ့သူ ဖြစ်သည်။ ခိုးယတောင်တွင် ဘာသာရေးလေ့လာရန်အတွက် ရည်ရွယ်တည်ထောင်ခဲ့သည့် တက္ကသိုလ်တစ်ခုနှင့် အခြားဗုဒ္ဓဘာသာကျောင်းတော်ခွဲပေါင်း ၁၂၀ တည်ရှိသည်။ ဤတောင်သည် ခူးခိုင်းနှင့် ဆက်စပ်မှုရှိသည့် ရှိခိုခုဘာသာရေးကိုးကွယ်မှု (四国遍路, Shikoku Henro) ၏ အစနေရာလည်း ဖြစ်သည်။

နေရာများ
ခိုးယတောင်တွင် အောက်ပါထင်ရှားသည့် နေရာများ တည်ရှိနေသည်။ ၎င်းတို့မှာ -

ခွန်းဂိုးဘုဂျိ - ခိုးယဆန်ရှင်းဂွန်းဗုဒ္ဓဘာသာ၏ ပင်မကျောင်းတော်ဖြစ်သည်။ ဤကျောင်းတော်ကို စစ်ဘုရင်ဖြစ်သည့် တိုယောတိုမိဟိဒဲယောရှိ (Toyotomi Hideyoshi) က မိခင်သေဆုံးသည့်အခါ ရည်စူးတည်ဆောက်ခဲ့ခြင်း ဖြစ်သည်။ မူလအမည်သည် "ဆဲအိဂန်းဂျိ" ဖစ်သည်။ နောက်ပိုင်း မဲဂျိခေတ်ကာလတွင် "ခွန်းဂိုးဘုဂျိ" ဟု ပြောင်းလဲခေါ်ဝေါ်ခဲ့ကြသည်။

ဒန်းဂျောဂရန်း   (根本大塔) - ခိုးယတောင်၏ အဓိကအချက်အချာကျသည့်နေရာတွင် ရှိသည်။ "ဂရန်း" ဆိုသည်မှာ အထွတ်အမြတ်ထားရာအဆောက်အဦများ များစွာရှိရာဧရိယာကို ခေါ်ဆိုခြင်း ဖြစ်သည်။ ဂရန်းတွင် အဓိကခန်းမများ၊ များစွာသော ဘုရားပုထိုးများ၊ ကျောက်ဆင်းတုများ၊ ခေါင်းလောင်းများ၊ စာသင်ကြားရာခန်းမများနှင့် အခြားသော နတ်များအတွက် အရေးပါသည့် အခန်းများလည်း ပါဝင်သည်။ တောင်တွင် ရှိနေသည့် ရှင်းတိုးနတ်ဘုရားများအတွက် ရည်စူးသည့် နတ်ကျောင်းတစ်ခုလည်း စုဝေးရာခန်းမ (ဆန်းနိုးဒိုး) အရှေ့တည့်တည့်တွင် ရှိသည်။ ဒန်းဂျောဂရးန်းသည် ခိုးယတောင်ပတ်ဝန်းကျင်တွင်ရှိသည့် မြင့်မြတ်သည့်နေရာနှစ်ခုထဲမှ တစ်ခုလည်း ဖြစ်သည်။

ခွန်းပွန်းဒိုင်းတိုး (根本大塔) - ခိုးယတောင်တွင်ရှိပြီး ရှင်းဂွန်းဗုဒ္ဓဘာသာအယူဝါဒအရ "ပင်မဗုဒ္ဓကျောင်းတော်ကြီး" ဖြစ်သည်။ ကျောင်းတော်သည် ၄၈.၅ မီတာ မြင့်ပြီး ခိုးယတောင်အလယ်၏ လက်ယာဘက်တွင် တည်ရှိနေသည်။

သွားရောက်မှု
ဘတ်စကားများ
ရုပ်ပုံ

ရာသီဥတု

ပြင်ပလင့်များ

Sacred Sites and Pilgrimage Routes in the Kii Mountain Range (UNESCO)
KONGOBUJI（金剛峰寺）　
Mount Koya-san JAPAN: the Official Guide
Koyasan Tourist Association
Photo set of the Okunoin cemetery of Koyasan (photos under Creative Commons license)

ကိုးကား

ကဏ္ဍ:ဂျပန်နိုင်ငံရှိ တောင်များ